Sklep II DoR 185/2010
Datum: 2010-07-27T02:00:00.000+02:00
ecli: ECLI:SI:VSRS:2010:II.DOR.185.2010
opravilna_stevilka_ii_stopnje: VSM I Cp 14/2010
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: rok za vložitev predloga - predlog za dopustitev revizije - prepozen predlog - zavrženje predloga za dopustitev revizije

## Jedro

Predlog za dopustitev revizije, ki ni podan v 30 dneh po vročitvi pravnomočne sodbe sodišča druge stopnje, je prepozen.

## Izrek

Predlog se zavrže.

## Obrazložitev

Tožena stranka je vložila predlog za dopustitev revizije zoper sodbo druge stopnje, s katero je sodišče druge stopnje delno ugodilo pritožbi tožeče stranke in sodbo prve stopnje spremenilo tako, da je toženi stranki naložilo, da tožeči stranki plača 15.061,44 EUR z zakonskimi zamudnimi obrestmi od 25. 3. 1996 do 31. 12. 2001 in ji povrne odmerjene pravdne stroške.

Predlog je prepozen.

Predlog za dopustitev revizije mora stranka podati v 30 dneh po vročitvi pravnomočne sodbe sodišča druge stopnje (prvi odstavek 367.b člena Zakona o pravdnem postopku). Zaradi ugotovitve pravočasnosti vloženega predloga je Vrhovno sodišče opravilo poizvedbe pri sodišču prve stopnje in pridobilo vročilnico o vročitvi sodbe druge stopnje toženi stranki. Iz nje izhaja, da je odvetnik tožene stranke sodbo prejel 3. 3. 2010. Tridesetdnevni rok je tako začel teči 4. 3. 2010 in iztekel 2. 4. 2010, ki je bil delovni dan (petek). Predlog za dopustitev revizije, ki ga je tožena stranka poslala po pošti priporočeno dne 6. 4. 2010, je tako prepozen in ga je Vrhovno sodišče zato zavrglo.

ZPP člen 367b, 367b/1.

Opr. št: II DoR 444/2012, ECLI:SI:VSRS:2012:II.DOR.444.2012

Opr. št: II DoR 324/2013, ECLI:SI:VSRS:2013:II.DOR.324.2013

Opr. št: II DoR 385/2014, ECLI:SI:VSRS:2014:II.DOR.385.2014

Opr. št: II DoR 360/2015, ECLI:SI:VSRS:2015:II.DOR.360.2015

---